Llan yismawen n yiwudam d imaynuten, ur ten-nrennu ara ɣer taggayt tamezwarut, axaṭer d isem-nsen i d awal-nsen d imaynuten. Amek almi i ten-neḥseb d imaynuten: acku yezmer newwi-iten-id seg yidelsan iberraniyen am (Lynda, Ɛuqba… ulac-iten deg wammud-agi am wakken kan ad d-nessefhem), daɣen yezmer ad ilin d iqdimen am yismawen n yigelliden n timuzɣa, imdanen uɣalen ḥyan-ten-id Amedya: (Massinisa, Yugurten… daɣen ulac-iten deg wammud-agi), yezmer ad ilin daɣen d ismawen i d-wwin seg umezruy amedya: Ɛmiruc, di tullist « Amur-nneɣ » d ameddakkel n uwadem agejdan « Ameẓyan ». Yezmer daɣen ad yili usnulfu n yismawen s tikci n uzamul i yisem-nni. Amedya: Asirem di tullist « Tadyant n